Tina Algrøy

Tina Charlotte Algrøy (født 25. oktober 1990) er en norsk tidligere fotballspiller.

Karriere 
Hun spilte for Arna-Bjørnar i Toppserien fra 2007-sesongen og har landskamper på U-19- og U-23-nivå. Algrøy, som vokste opp i Eide på Sotra, spilte for Nest-Sotra til hun fylte 16 år.

Algrøy ble brukt mye som spiss, hennes favorittposisjon, på klubblaget, og hadde fart som et sterkt våpen, men har også vist avslutningsevner i starten av 2010-sesongen, med ni mål etter ti serierunder.

Algrøy deltok på det norske U-19-laget under EM-sluttspillet 2009. Hun fikk sin ungdomslandslagsdebut i siste kvalifiseringsrunde i Østerrike, hvor hun scoret tre av Norges 14 mål, og spilte også alle tre kampene i sluttspillet.

Hun debuterte for U-23-landslaget under en turnering på La Manga i februar 2010. Hun var også med i en utviklingsgruppe på tolv spillere i kvinnelandslagets satsing mot OL 2012.

Referanser

Eksterne lenker 
 

Norske fotballspillere
Fotballspillere for Nest-Sotra
Fotballspillere for Arna-Bjørnar Fotball